Pročko, Jozef, poslanec NR SR (2021-09-30):
Viete, ešte jednu vec vám musím povedať. Stále tu zaznieva, že som behal holý po námestiach. Pred 25 rokmi som prebehol v relácii, ale keď títo fašistickí extrémisti nemajú nič iné, pretože nekradol som ako Suja s Kotlebom na župe, nekradol som ako tamto banda zlodejská, tak nemajú nič iné, tak vás budú dehone... dehonestovať len týmto spôsobom. Ale je to dobré, lebo môj kamarát mi povedal, Jožo, pokiaľ toto budú robiť, tak to robíš veľmi dobre. (Smiech v sále.) Pred chvíľou, pred chvíľou, pamätáte sa, pred chvíľou ako rozprávali (povedané so smiechom), že som, že sa smejem a prerušujem ich svojím hlasným, že som debil, lebo ich prerušujem hlasným smiechom? Tak pre debila je každý debil. Poznáte to? Idem ďalej. Ale k vám. Ja som na tom vypočúvaní vám položil, teda nie na vypočúvaní, ale keď sme boli na mediálnom výbore, tak som sa, vy ste tam neboli, ale bol tam pán K... K..., áno, a ja som sa ho spýtal, či teda budú vyš... budú, budú môcť byť ich skutky aj ďalej vyšet... či budú môcť byť vyšetrovaní. Bolo tam povedané, že teoreticky áno, ale prakticky vôbec nie. A to ma, a to ma veľmi zarazilo, veľmi. Vo vašom vystúpení, vaše vystúpenie bolo naozaj v úvode plné štatistiky, ale keď som bol na vašom vypočúvaní, tak ste ostro, ostro vystúpili proti extrémizmu. Ostro. Proti tomu, že chcete bojovať proti tomu, čo sa tu deje na Slovensku a ako aj fašistická Kotlebova strana robí naozaj nekalé záležitosti. A ja som tam bol a vy ste sa k 363 vyjadrili, že je to, že to je, ja to mám napísané, že to robí šarapatu, ste povedali. Áno, dobre, dobre... jasné, že to robí šarapatu. A to ste povedali. Áno, dobre, dobre. A posledná vec, čo chcem povedať, teda jedna z posledných vecí, čo chcem povedať, nemecké súdy povedali a to je pre mňa také zaujímavé, povedali, že v slovenskom lietadle sa nachádzal Vietnamec. Vy ste to, môžem to... Ja viem, že chcete reagovať (povedané so smiechom), ale ja chcem dopovedať a potom kľudne reagujte. Nemecké súdy povedali, že v slovenskom lietadle sa nachádza Vietnamec. Naše vyšetrovanie bolo zastavené, lebo sa to nepreukázalo, a ja mám veľmi vážne informácie o tom, že dvaja policajti chceli vypovedať a neboli pripustení na vypovedanie. To znamená, že toto je ďalšia vec, ktorá mňa ako človeka, prepáčte, ja teraz proti vám neútočím. Fakt, počúvajte ma pozorne, lebo ja som bol jeden z tých, čo vás volili. (Reakcia z pléna.) Jasné. (Povedané so smiechom.) No ja... ja hovorím, prepáčte, ja hovorím to, čo som, to, čo, to, čo som, to sú moje informácie. No a posledná vec, k tomu sa chcem vyjadriť, je, dnes, dnes tu zaznelo, dnes tu zaznelo, že vás podporilo 600 prokurátorov a nejakých 50 alebo bolo z inej. No ja som dostal, mne poslali kolegovia, mne poslali jeden e-mail, ktorý posiela Generálna prokuratúra: „Vážené kolegyne, vážení kolegovia, na základe pokynu pána krajského prokurátora vám v prílohe e-mailu preposielam vyhlásenie prokurátorov, ktorým mieni Generálna prokuratúra SR reagovať. Uvedené vyhlásenie mieni Generálna prokuratúra SR podať nielen v mene prokurátorov Generálnej prokuratúry SR, ale v mene všetkých prokurátorov za rezort prokuratúry. V prípade vášho nesúhlasu s uvedeným vyhlásením prokurátorov vás žiadam o podanie informácie prostredníctvom okresných prokurátorov. Vaše stanovisko k uvedenému vyhláseniu prokurátorov predložte tunajšej krajskej prokuratúre do zajtra, t. j. 23. 9.“ Ja musím povedať, že, že aj ja keby som dostal takýto e-mail, tak vyjadrím podporu a nebudem sa vyjadrovať negatívne a chcem vám povedať, že mne sa strašne páčil váš výrok, a nie páči, ale ja si vás vážim za to, že ste povedali, že si chcete zachovať česť pred svojimi deťmi. To bolo niečo úžasné a chcem povedať, ja viem, o čom hovoríte, pretože ja keď zajtra stadiaľto odídem, tak odídem s tým, že nechcem kšeftovať so smerákmi, nechcem kšeftovať s bandou zlodejskou, ktorá tu roky kradla, ale prišiel som sem preto, aby, aby moje deti sa nemuseli za mňa hanbiť, a je to niečo, čo... česť a, a, a... a morálku v srdci vám nikto nezoberie. Tak to je to, že ja vám naozaj držím palce, aby ste, aby ste to, aby ste to dotiahli do dobrého konca, a neberte moje slová ako útok. Ďakujem.